ԱՄՓՈՓԱԹԵՐԹ

«**Հայաստանի Հանրապետության Կառավարության 2012 Թվականի Օգոստոսի 9-Ի N 1010-Ն Որոշման Մեջ Փոփոխություններ Կատարելու Մասին**»

ՀՀ կառավարության որոշման նախագիծ:

|  |  |  |  |  |
| --- | --- | --- | --- | --- |
| **հ/հ** | **Առաջարկության հեղինակը¸**  **գրության ամսաթիվը, գրության համարը** | **Առաջարկության բովանդակությունը** | **Եզրակացություն** | **Կատարված փոփոխությունը** |
| 1. | 2. | 3. | 4. | 5. |
| 2. | ՀՀ Արդարադատության Նախարարություն  13.12.2018թ. | 1. «Հայաստանի Հանրապետության կառավարության 2012 թվականի օգոստոսի 9-ի N 1010-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի /այսուհետ՝ նախագիծ/ նախաբանում անհրաժեշտ է լրացնել «Հայաստանի Հանրապետության կառավարությունը որոշում է» բառերը: | Ընդունվել է | Նախագծում կատարվել է համապատասխան փոփոխությունը: |
| 3. | ՀՀ Շուկայի Վերահսկողության Տեսչական Մարմին  14.12.2018թ. | **Նախագծի վերաբերյալ առարկություններ չկան:**  **Առաջարկվում է փոփոխություն կատարել նաև** ՀՀ կառավարության 2012 թվականի օգոստոսի 9-ի N 1010-Ն որոշմամբ հաստատված մաքսային մարմինների կողմից տեխնիկական կանոնակարգերով նախատեսված համապատասխանության պարտադիր գնահատման ենթակա արտադրանքի մասին տեղեկատվություն ներկայացնելու կարգի 3-րդ կետով հաստատված Ձև N 2-ում՝ **խմբագրելով նոր բովանդակությամբ՝** ներառելով նաև ԵԱՏՄ տեխնիկական կանոնակարգման օբյեկտ հանդիսացող այն արտադրանքներն ըստ արտաքին տնտեսական գործունեության ապրանքային անվանացանկի (ԱՏԳ ԱԱ) ծածկագրերի, որոնց նկատմամբ վերահսկողությունն իրականացնում է Տեսչական մարմինը: Այդ արտադրանքների ցանկը ըստ ԱՏԳ ԱԱ ծածկագրերի հաստատված են Եվրասիական տնտեսական հանձնաժողովի կոլեգայի համապատասխան որոշումներով: | Ընդունվել է ի գիտություն: | ՀՀ կառավարության 2012 թվականի օգոստոսի 9-ի N 1010-Ն որոշմամբ հաստատված Ձև 2-ի համապատասխանեցումը Եվրասիական տնտեսական հանձնաժողովի խորհրդի 2012 թվականի հուլիսի 16-ի № 54 որոշմամբ սահմանված ծածկագրերին նախատեսվում է կատարել համապատասխան պաշտոնական թարգմանության առկայության դեպքում: |
| 4. | ՀՀ Կառավարությանը Ենթակա Սննդամթերքի Անվտանգության Տեսչական Մարմին  19.12.2018թ. | Նախագծի 1-ին կետում «որոշման (այսուհետ՝ Որոշում) մեջ» բառերը փոխարինել «որոշմամբ հաստատված հավելվածում» բառերով, քանի որ առաջարկվող փոփոխությունները կատարվում են հավելվածում, այլ ոչ թե որոշման մեջ: Նախագծի 1-ին կետի 1-ին և 2-րդ ենթակետերում «կարգի» բառը փոխարինել «հավելվածի» բառով: | Չի ընդունվել: | Նախագծով նախատեսվում է կատարել փոփոխություններ և ՀՀ կառավարության 2012 թվականի օգոստոսի 9-ի № 1010-Ն որոշման և այդ որոշմամբ հաստատված կարգի մեջ: |
| 5. | ՀՀ Տնտեսական Զարգացման ԵՎ Ներդրումների Նախարարություն  26.12.2018թ. | Առաջարկվում է ՀՀ կառավարության 2012 թվականի օգոստոսի 9-ի № 1010-Ն որոշման 3-րդ կետում «Անկախ պետությունների համագործակցության» բառերը փոխարինել «Եվրասիական տնտեսական միության» բառերով:  Միաժամանակ տեղեկացնում ենք, որ վերոգրյալ որոշմամբ հաստատված Ձև 2-ով սահմանված ԱՏԳ ԱԱ ծածկագրերն անհրաժեշտ է համապատասխանացնել Եվրասիական տնտեսական հանձնաժողովի խորհրդի 2012 թվականի հուլիսի 16-ի № 54 որոշմամբ սահմանված ծածկագրերին: | Ընդունվել է մասնակի: | Կատարվել է համապատասխան փոփոխությունը:  Նախագծի նպատակն է տեսչական մարմնին տալ հնարավորություն ստանալ որոշմամբ հաստատված տեղեկատվությունը՝ իր կանոնադրությամբ նախատեսված գործառույթները պատշաճ կատարելու նպատակով, իսկ որոշմամբ հաստատված Ձև 2-ի համապատասխանեցումը Եվրասիական տնտեսական հանձնաժողովի խորհրդի 2012 թվականի հուլիսի 16-ի № 54 որոշմամբ սահմանված ծածկագրերին կկատարվի համապատասխան պաշտոնական թարգմանության առկայության դեպքում: |
| 6. | ՀՀ Պետական Եկամուտների Կոմիտե  24.12.2018թ. | Դիտողություններ և առաջարկություններ չկան: | Ընդունվել է ի գիտություն |  |